PERSONDATApolitik

TECHCOLLEGE

Denne persondatapolitik beskriver, hvordan TECHCOLLEGE S/I (herefter ” TECHCOLLEGE”, ”vi”, ”os” eller ”vores”) behandler de personoplysninger, som indsamles eller genereres, i forbindelse med dit ansættelsesforhold på TECHCOLLEGE.

I det følgende forklarer vi blandt andet, hvordan dine personoplysninger bruges, deles og beskyttes, samt dine valgmuligheder vedrørende dine personoplysninger, og hvordan du kan kontakte os.

# Dataansvarlig

Den juridiske enhed, som er ansvarlig for behandlingen af dine personoplysninger er:

TECHCOLLEGE S/I

CVR-nummer: 46994051

Øster Uttrup Vej 1

9000 Aalborg

E-mail: mail@techcollege.dk

Telefonnummer: 7250 1000

# databeskyttelsesrådgiver

Hos TECHCOLLEGE varetages rollen som databeskyttelsesrådgiver (DPO) af:

Anne Lene Pugholm, IT Center Nord, [alpu@itcn.dk](mailto:alpu@itcn.dk), 72505975.

# Beskrivelse af behandlingen

* 1. **Formål**
     1. Personaleadministration
* Opfyldelse af skolens del af din ansættelseskontrakt:
  + TECHCOLLEGE anvender dine personoplysninger til at opfylde de forpligtelser, der påhviler skolen i forbindelse med dit ansættelsesforhold.
* Opfyldelse af skolens retlige forpligtelser i medfør af dit ansættelsesforhold
* Udarbejdelse af statistik:
  + TECHCOLLEGE anvender dine personoplysninger til at udarbejde statistikker til brug for arbejdet med sygefravær, fastholdelse samt skolens arbejdsmiljø.
  1. **Kategorier og typer af personoplysninger**

TECHCOLLEGE vil indsamle og behandle de personoplysninger om dig, der vurderes nødvendige som led i administrationen af dit ansættelsesforhold hos TECHCOLLEGE, herunder eksempelvis:

* Almindelige oplysninger
  + Navn\*
  + Adresse\*
  + E-mail
  + Telefonnummer
  + Ansættelseshistorik\*
  + Uddannelsesmæssig baggrund\*
  + Ansøgning
  + CV
  + Fødselsdato\*
  + CPR-nummer\*
  + Oplysninger om børn under 7 år til brug for tildeling af omsorgsdage
  + Detaljer om ansættelsen, som f.eks. medarbejder-ID, ansættelsesdato, CV, ansættelsessted, e-mailadresse til arbejde, arbejdstelefonnummer, titel, stilling, fuldtid/deltid, forfremmelser mv.
  + Portrætfoto til ID-kort, intranettet og internettet
  + Situationsbilleder
  + TV-overvågning (se nedenfor)
  + Økonomiske oplysninger, som fx løn og anden kompensation, bonusser, skatteoplysninger, bankkonto, andre medarbejdergoder mv.
  + Tidsregistrering
  + Sygefravær (statistik)
  + Fravær i forbindelse med barsel eller anden orlov
  + Uddannelse og specialisering under ansættelsen
  + Udviklingssamtaler
  + Medarbejderudlæg
  + Oplysninger indsamlet i forbindelse med adgangskontrol (logning)
  + Adgangskoder og brugernavne
  + Oplysninger, der er nødvendige til administration af eventuelle sundhedsforsikringer, pensionsordninger eller andre personlige goder
  + Resultatet af personlighedstests
* Følsomme oplysninger
  + TECHCOLLEGE vil i nogle tilfælde behandle dine helbredsoplysninger i forbindelse med sygefravær eller arbejdsskader samt oplysninger om fagforeningsmæssigt tilhørsforhold, hvis det er nødvendigt som led i varetagelsen af vores forpligtelser.
* Oplysninger om straffedomme og lovovertrædelser
  + Straffe- og/eller børneattest

TECHCOLLEGE indsamler og behandler kun ovennævnte typer af personoplysninger, når det fra oplysning til oplysning vurderes nødvendigt i forbindelse med dit ansættelsesforhold hos TECHCOLLEGE.

* 1. **Kilder**

TECHCOLLEGE indsamler oplysninger fra følgende kilder:

* Direkte fra dig.
* Tidligere arbejdsgivere ved din forudgående accept.
* Offentlige myndigheder, f.eks. SKAT.
  1. **Behandlingsgrundlag**

TECHCOLLEGE behandler dine personoplysninger som beskrevet ovenfor baseret på følgende behandlingsgrundlag:

* Opfyldelse af en kontrakt, som du er part i (ansættelseskontrakten eller andre aftaler), jf. databeskyttelsesforordningens artikel 6, stk. 1, litra b.
* Overholdelse af arbejds-, sundheds- og socialretlige forpligtelser, jf. databeskyttelsesforordningens artikel 9, stk. 2, litra b samt databeskyttelseslovens § 7, stk. 2 og § 12, stk. 1.
* Behandling af straffe- og/eller børneattest, jf. databeskyttelsesforordningens artikel 10 og databeskyttelseslovens § 8
* Behandling af CPR-nummer, jf. databeskyttelseslovens § 11.
* I de tilfælde, hvor behandlingen ikke falder under et af ovenstående behandlingsgrundlag, f.eks. brug af dit billede i markedsføringsformål, vil behandlingsgrundlaget være dit samtykke, jf. databeskyttelsesforordningens artikel. 6, stk. 1, litra a.
  1. **Modtagere**

TECHCOLLEGE kan dele dine personoplysninger med:

* Leverandører og forhandlere, herunder IT-leverandører, support, vareleverandører og andre institutioner, som vi samarbejder med for at assistere skolens virksomhed.
* Offentlige myndigheder.

Leverandører, som behandler personoplysninger på vegne af TECHCOLLEGE, f.eks. IT-leverandører, vil altid være underlagt vores instruks.

* 1. **Opbevaring**

# TECHCOLLEGE opbevarer dine personoplysninger, så længe det er nødvendigt for at opfylde formålet med indsamlingen deraf som angivet i denne persondatapolitik, medmindre en længere opbevaringsperiode er påkrævet ved lov. Generelt betyder dette, at TECHCOLLEGE opbevarer dine personlige oplysninger under hele dit ansættelsesforhold og efterfølgende jf. nedenstående retningslinjer.

* Dine personoplysninger opbevares som hovedregel op til 5 år, efter du er fratrådt din stilling på TECHCOLLEGE, medmindre vi skal opbevare dine personoplysninger i en længere periode grundet lovkrav eller med det formål at forsvare et specifikt krav eller tvist.
* Hvis der er registreret en arbejdsskade på dig, vil dine relevante personoplysninger blive opbevaret indtil arbejdsskadesagen eventuelt er afgjort.

TECHCOLLEGE kan behandle og opbevare dine oplysninger i en længere periode end angivet ovenfor i anonymiseret form, hvilket betyder, at vi ikke længere er i stand til at henføre oplysningerne tilbage til dig.

# pligtmæssig information

For at være ansat på TECHCOLLEGE skal du afgive oplysningerne markeret med \* i punkt 3.2.

# 

# tv-overvågning hos techcollege

TECHCOLLEGE har i kriminalpræventivt øjemed installeret tv-overvågning på bestemte lokationer, f.eks. udendørs undervisnings-, parkerings- og lagerområder samt ved indgangspartier. TECHCOLLEGE har opsat skilte, hvor en sådan tv-overvågning pågår.

Optagelserne vil kun blive tilgået og gennemset i tilfælde af mistanke om kriminelle handlinger. Optagelserne kan ligeledes tilgås til brug for afklaring af sikkerhedsspørgsmål.

Optagelserne kan videregives til politiet i tilfælde af kriminelle handlinger, eller såfremt videregivelse er påkrævet i henhold til lovgivningen. Såfremt videregivelse er nødvendig af andre årsager end de førnævnte, vil vi bede om dit samtykke til en sådan videregivelse, såfremt du fremgår af disse optagelser.

Optagelserne opbevares på en server, som udelukkende kan tilgås af et begrænset antal betroede medarbejdere.

Optagelser fra tv-overvågningen slettes eller anonymiseres senest 30 dage, efter optagelsen fandt sted, medmindre det er nødvendigt for TECHCOLLEGE at opbevare optagelserne med henblik på at håndtere en konkret tvist, f.eks. i forbindelse med opklaring af kriminalitet eller andre ulovlige handlinger.

# Sikkerhed

TECHCOLLEGE vægter respekten for dit privatliv og beskyttelsen af dine personoplysninger højt.

Behandlingen af dine personoplysninger sker derfor under iagttagelse af en række tekniske og organisatoriske sikkerhedsforanstaltninger, der har til formål at sikre et tilstrækkeligt sikkerhedsniveau. Dermed gør vi vores bedste for at sikre dine personoplysningers kvalitet og integritet.

# Retten til at trække samtykke tilbage

Hvis en behandling af dine personoplysninger er baseret på dit samtykke, har du ret til at tilbagekalde dit samtykke til enhver tid.

Du afgiver dit samtykke til konkrete behandlinger af dine personoplysninger via samtykkemodulet i Uddata+. Det er ligeledes her, du trækker eventuelle samtykker tilbage.

Hvis du trækker et samtykke tilbage, påvirker det ikke lovligheden af TECHCOLLEGEs behandling af dine personoplysninger på baggrund af dit tidligere meddelte samtykke og ind til tidspunktet for tilbagetrækningen. Hvis du trækker dit samtykke tilbage, har det derfor først virkning fra tilbagetrækningstidspunktet.

# Dine rettigheder

Du har følgende rettigheder:

* du har ret til at anmode om indsigt i de oplysninger, som TECHCOLLEGE behandler om dig
* du har ret til at få berigtiget urigtige oplysninger om dig selv.
* du har i særlige tilfælde ret til at få slettet oplysninger om dig, inden tidspunktet for TECHCOLLEGEs alminelige generelle sletning indtræffer.
* du har ret til at modsætte dig behandlingen af dine personoplysninger og få behandlingen af dine personoplysninger begrænset.
* du har i visse tilfælde ret til at gøre indsigelse mod TECHCOLLEGEs behandling af dine personoplysninger.
* du har en særlig ubetinget ret til at modsætte dig behandling af dine personoplysninger til brug for direkte markedsføring.
* du har i visse tilfælde ret til at modtage de personoplysninger, som du selv har afgivet, i et struktureret, almindeligt anvendt og maskinlæsbart format (dataportabilitet).
* du kan altid indgive en klage til en databeskyttelsestilsynsmyndighed, Datatilsynet. Du finder datatilsynets kontaktoplysninger på www.datatilsynet.dk.

Der kan være betingelser eller begrænsninger til disse rettigheder. Det er derfor ikke sikkert, at du f.eks. har ret til at blive slettet eller ret til dataportabilitet i det konkrete tilfælde - dette afhænger af de konkrete omstændigheder i forbindelse med behandlingsaktiviteterne.

Du kan læse mere om dine rettigheder i Datatilsynets vejledning om de registreredes rettigheder, som du finder på [www.datatilsynet.dk](http://www.datatilsynet.dk).

Ønsker du at udøve nogle af ovenstående rettigheder, bedes du kontakte os.

# Ændringer i persondatapolitikken

Vi forbeholder os retten til uden varsel at ændre denne persondatapolitik grundet ændringer i lovgivningen, nye tekniske løsninger eller i tilfælde af nye eller ændrede behandlingsaktiviteter.

# Tilgængelighed og version

Den til enhver tid gældende persondatapolitik for medarbejdere på TECHCOLLEGE er tilgængelig på skolens intranet og på din profil på [www.uddataplus.dk](http://www.uddataplus.dk).

Har du spørgsmål til persondatapolitikken, herunder vores behandling af dine personoplysninger eller om udøvelsen af dine rettigheder, er du velkommen til at kontakte os.

*Sidst opdateret den 12. august 2020*